CELEX: 62005FJ0030
Tisztviselők
Értékelés
Szakmai előmeneteli jelentés
A 2003-as értékelési időszak
A jelentés indokolására vonatkozó kötelezettség
Védelemhez való jog

1.
Tisztviselők – Értékelés – Az értékelésnek az indokolási kötelezettség terjedelmét befolyásoló kedvezőtlen változása
(Személyzeti szabályzat, 43. cikk)
2.
Tisztviselők – Értékelés – A védelemhez való jog tiszteletben tartása
(Személyzeti szabályzat, 26. cikk, első és második bekezdés, 43. cikk)
3.
Tisztviselők – Értékelés – Szakmai előmeneteli jelentés
(Személyzeti szabályzat, 43. cikk)
1.
Annak megállapításához, hogy valamely meghatározott értékelési időszakra vonatkozó értékelés kedvezőtlen változást jelent‑e
– amelyet különösen körültekintően kell indokolni – a viszonyítási pontot az előző értékelési időszakra vonatkozó értékelés
képezi, függetlenül annak későbbi megsemmisítésétől.
(lásd a 44. pontot)
2.
Sem a védelemhez való jog tiszteletben tartásának alapelve, sem a személyzeti szabályzat 26. cikke első és második bekezdésének
rendelkezései – amelyek ezen alapelv különleges kifejeződését jelentik – nem teszik a jelentés elfogadásához vezető eljárást
megelőző írásbeli figyelmeztetés elkészítésétől, valamint annak az érintettel való közlésétől függővé annak lehetőségét, hogy
a tisztviselőre vonatkozó értékelési jelentésben valamely tényt a terhére rójanak.
A tisztviselő nem állíthatja megalapozottan azt sem, hogy a védelemhez való jogát megsértették azáltal, hogy nem tartották
be az intézményének azon belső iránymutatásait, amelyek a referencia-időszak során a tisztviselők teljesítményét illetően
a felettesek rendszeres „visszajelzési” kötelezettségére vonatkoztak. Ugyanis a védelemhez való jog tiszteletben tartása – amelyet
akként kell értelmezni, hogy a számára sérelmet okozó határozat címzettje hatékonyan kifejtheti az álláspontját – csak az
ilyen határozat meghozatalára vezető eljárás megindítása után kötelező. A tisztviselők értékelésének területén ezt az elvet
tehát csak az értékelési eljárás során lehet alkalmazni, amely szükségszerűen a referencia-időszak után kezdődik.
(lásd a 74. és 76–78. pontot)
Hivatkozás:
az Elsőfokú Bíróság T‑157/04. sz., De Bry kontra Bizottság ügyben 2005. július 12‑én hozott ítéletének (EBHT‑KSZ 2005., II‑901. o.)
41., 42. és 45. pontja.
3.
A tisztviselő a szakmai előmeneteli jelentés elleni keresetében nem hivatkozhat eredményesen arra a körülményre, hogy jogosultsággal
nem rendelkező harmadik személyek hozzáfértek az említett jelentéshez. Az ilyen körülménynek még bizonyítottsága esetén sem
volna kihatása ezen dokumentum jogszerűségére.
(lásd a 85. pontot)